لوئی ہفتم شاہ فرانس

لوئی ہفتم (1120ء - 1180ء) فرانسیسی زبان میں اس کا نام le Jeune بھی تھا جس کے معنی "نوجوان" یا "چھوٹے" کے آتے ہیں، یہ لوئی ششم کا بیٹا اور اس کا جانشین تھا، باپ کے بعد 1137ء سے 1180ء تک شاہ فرانس رہا۔

حالات 

لوئی ہفتم 1120ء میں پیرس میں پیدا ہوا، یہ شاہ فرانس لوئی ششم کا بیٹا تھا۔ بچپن ہی سے یہ سمجھا جاتا تھا کہ یہ ایک حکومت سے لاتعلق اور کلیسائی مذہبی شخص بنے گا، بہترین طریقے سے علمی اور مذہبی تربیت کی گئی اور ایک مذہبی دیندار شخص بن گیا۔ لیکن اس کے بڑے بھائی "فیلیپ" کی حادثاتی موت نے اس کی زندگی کو بدل دیا اور 1131ء اسے فرانس کے تخت شاہی کا وارث بننا پڑا۔ لوئی نے اپنی جوانی کا بڑا حصہ سینٹ-ڈینس میں گذارا۔

اس کی بیوی "ایلینور ایکویٹائن" تھی جو مغربی یورپ کی سب سے مالدار اور طاقتور خاتون سمجھی جاتی تھی، تاہم کوئی کوئی وارث مذکر اولاد پیدا نہ ہونے کی وجہ سے دونوں میں علیحدگی ہو گئی، پھر ایلینور نے ہنری دوم شاہ انگلستان سے شادی کر لی، وہاں اس سے پانچ مذکر اولاد ہوئی۔ 

لوئی ہفتم کے دور شاہی میں جامعہ پیرس کا قیام عمل میں آیا اور دوسری صلیبی جنگ ہوئی۔

اس کی وفات 18 ستمبر 1180ء میں ہوئی، اس کا جانشین اس کا بیٹا فلپ دوم شاہ فرانس ہوا۔

حوالہ جات 

خاندان کاپے
دوسری صلیبی جنگ کی مسیحی شخصیات
فرانس کے بارہویں صدی کے شاہان
باسیلیکا ساں-دونی میں تدفین